Портуґальске ескудо

міні

Портуґа́льске еску́до ( [ɨʃˈkudu], щіт; сімбол: , код: PTE) было валутов Портуґалії до заведжіня евра 1. януара 1999. року і ёго вылучіня з обігу 28. фебруара 2002. року. Ескудо ся дїлило на 100 сентав (centavo, стотина).

Сумы в ескудах ся писали як ескуды $ сентавы, де як роздїлёвач ся хоснує сімбол ескуда, т. є. 25$00 значіть 25 ескуд, 100$50 значіть 100 ескуд і 50 сентав.

 Історія 
Ескудо было заведене 22. мая 1911. року, по републіканьскій револуції 1910. року і замінило портуґальскый реал цїнов 1000 реалів за 1 ескудо. Аж до 90. років сінонімом слова escudo ся зоставало mil réis (тісяча реалів). Єден міліон реалів звали conto de réis ці лем conto. Пак так звали і тісячу ескуд, а теперька, хоць і рїдше, звуть 5 евр (~1000 ескуд).
 Теріторія 
Ескудо ся хосновало в самій Портуґалії, на Азорах і Мадейрї. У портуґальскых колоніях ескудо ся обычайно хосновало до їх независлости. Портуґальскы і даколи містны мінцы ся хосновали попри містных банковок. Вєдно з Портуґаліёв ескудо прияли Анґола, Капверды, Мозамбік, Портуґальска Ґвінея (днесь Ґвінея Бісау), Святый Томаш і Прінців остров, а пак і Выходный Тімор з Портуґальсков Індіёв. Із них ескудо доднесь хоснують лем Капверды. Макао в колоніальній добі, як і нынї, хосновало патаку. 
 Мінцы 
Міджі 1912 і 1916 ся выдавали стріберны мінцы цінов 10, 20, 50 сентав і 1 ескудо. Міджі 1917 і 1922 ся выдавали бронзовы 1 і 2 сентава і мідонікелёвы 4 сентава.

У 1920 были заведены бронзовы 5 сентав і мідонікелёвы 10 і 20 сентав, пак, у 1924 — бронзовы 10 і 20 сентав, 50 сентав і 1 ескудо з алумініового бронзу. Алумініовый бронз замінили мідонікелём у 1927.

У 1932 завели стріберны 2½, 5 і 10 ескуд. 2½ і 5 ескуд разили до 1951, а 10 ескуд — до 1955 зо зниженым обсягом стрібра. У 1963 были заведены мідонікелёвы 2½ і 5 ескуд, пак алумініовы 10 сентав, бронзовы 10 і 20 сентав і 1 ескудо в 1969. Мідонікелёвы 10 і 25 ескуд были заведены у 1971 і 1977 у тому порядку. У 1986 была заведена нова, послїдня перед заведжінём евра мінцова сістема.

 Образ Номінал € екв. Метал Діаметер(мм) Вага(ґ) Кант Аверз  Реверз Звонка Удну125px 125px1 ескудо0,50 c Cu+Al+Ni16,001,70ЗубковатыйЕрб Портуґалії - REPUBLICA PORTUGUESA - рік ражіня1 ESCUDO125px 125px5 ескуд2,49 c Cu+Al+Ni21,005,30ЗубковатыйЕрб Портуґалії - REPUBLICA PORTUGUESA - рік ражіня5 ESCUDOS125px 125px10 ескуд4,99 c Cu+Al+Ni24,007,40ЗубковатыйЕрб Портуґалії - REPUBLICA PORTUGUESA - рік ражіня10 ESCUDOS - Хрест125px 125px20 ескуд9,98 c Cu+Ni26,006,80ЗубковатыйВітрова ружічка20 ESCUDOS - Ерб Портуґалії - REPUBLICA PORTUGUESA - рік ражіня125px 125px50 ескуд24,94 c Cu+Ni31,009,40ЗубковатыйКаравела50 ESCUDOS - Ерб Портуґалії - REPUBLICA PORTUGUESA - рік ражіня125px 125px100 ескуд49,88 c Cu+Ni Cu+Al+Ni25,008,40Змінно гладкыйі зубковатыйПедро Нуніс - PEDRO NUNES - звізды - EUROPA100 ESCUDOS - Ерб Портуґалії - REPUBLICA PORTUGUESA - рік ражіня250px200 ескуд99,76 c Cu+Al+Ni Cu+Ni28,009,90Змінно гладкыйі зубковатыйҐарсія ді Орта - GARCIA DE ORTA - колося пшеніцї200 ESCUDOS - Ерб Портуґалії - REPUBLICA PORTUGUESA - рік ражіня

 Банковкы 
 Послїдня серія 
Послїдня серія портуґальскых банковок была выдана міджі 1995 і 1997. Она є присвячена великим мореплавцям віку заморьскых обявів.
 Номінал  € екв. Аверз  Реверз Основна фарба Розмір Образчік (аверз) Образчік (реверз) 500 ескуд 2,49 € Жуан ді Барос  Навіґаторы добы і малы шыфы Ружова 68 x 125 мм 1 000 ескуд 4,99 € Педро Алваріс Кабрал  Каравела і лїс позаду Барнаста 68 x 132 мм  2 000 ескуд 9,98 € Бартоломео Діас  Каравела, вітрова ружічка і компас, позаду стара мапа Африкы і Европы Синя 68 x 139 мм 5 000 ескуд 24,94 € Васко да Ґама  Каравела і люде добы вєдно Зелена 75 x 146 мм 10 000 ескуд 49,88 € Генріх Мореплавець  Каравела Червена 75 x 153 мм

Катеґорія:Ескудо
Катеґорія:Валуты
Катеґорія:Валуты Европы
Катеґорія:Валуты штатів